**Seletuskiri 2 eelnõule “ Raasiku valla arengukava 2025-2035”**

Käesolev seletuskiri on koostatud Raasiku valla arengukava 2025-2035 koostamise protsessi tulemuste selgitamiseks ning eelnõu esimese lugemise seletuskirja jätkuna.

Tänaseks päevaks on läbiviidud 2 avalikku esitlust, need toimusid 21. augustil Raasikul (osalejaid 12) ja 27. augustil Arukülas (osalejaid 16). Esitluse kohta anti teavet valla kodulehel, sotsiaalmeedias ning teadetetahvlitel. Esitluse protokollid asuvad valla dokumendiregistris (dhs nr 11-8/917 ja 11-8/946). Tehtud ettepanekud on läbi vaadatud, kohapeal vastatud ja lisatud täienduseks käesolevasse arengukava versiooni. Kirjalike ettepanekute tähtaeg oli 25. juuli, esitlustel kirjalikke ettepanekuid ei esitatud.

11. augusti volikogu istungil esitati suuline soovitus augustis täiendatud arengukava lisad 2 ja 3 komisjonides arutlusele võtta. 35. nädalal toimunud volikogu komisjonidest oli küsimus arutlusel haridus-, sotsiaal-, kultuuri- ja spordikomisjonis, kes protokolli järgi toetab eelnõud.

Käesolevas arengukava versioonis nr 10 on sisse viidud avalikel esitlustel tõstatatud muudatusettepanekud:

1) Lisatud viide koostamisele: asukoht avalehel

*Vers.10. (02.09.2025)*

*Koostatud 2024-2025 koostöös valla spetsialistidega, hallatavate asutuste juhtide, volikogu ja vallavalituse liikmetega ning valla elanikega (Raasiku valla arengukava küsitlus 2024)* Seostatud valla eelave strateegiaga ning majandusaasta aruannetega ning valdkondlike tegevuskavadega

Vallavalitsus on seisukohal, et arengukava koostamise protsess on piisavalt kirjeldatud lähteülesandes ning arengukava koostamise korras ning eelnõude seletuskirjades omamata olulist infot avalikkusele, lisasime soovitud tekstiosa avalehele.

2) Eemaldatud sõna taskukohane: asukoht lk 4 (Meie eluruum)

*Kvaliteetne, mitmekesine ~~ja taskukohane~~ eluasemetaristu.*

3) Eemaldatud väljend - sõimekohtade nappus: asukoht lk 16; 17. (Teadmised ja tegevused)

Vajadused: **~~Sõimekohtade nappus ja~~ ressursside paindlikum kasutamine~~:~~**

~~Mitmes piirkonnas on puudus sõimekohtadest, samas vanemates rühmades vabu kohti jätkub – see viitab vajadusele paindlikumate lahenduste järele.~~

Tegevused:**~~Sõimekohtade loomine ja~~ paindlik rühmade juhtimine**

**Arvestades rahvastiku prognoosi, reaalset muutunud vajadust ja sõimekohtade nappuse äralangemise asjaolu eemaldasime vajaduse sõnastuse. Vajaduse akuutsust tuleb seirata regulaarselt.**

**Ent vajadus ressursside paindlikum kasutamine pärineb probleemist** võimaldada ühest perest pärit laste paigutamine samasse lasteaeda, et toetada perelogistikat ja vähendada igapäevast koormust vanematele, liideti vastav lauseosa järgmise punktiga.

Sarnane muutatus tehti ka tegevuste kirjelduses.

4) Täpsustatud terminit kaasatus: esinemissagedus 16 korda erinevate valdkondade all, muutmine lk 33 (Valitsemine ja arengukava elluviimine ning seire)

*Juhtimise aluseks on samuti* ***regulaarne kaasamine ja süsteemne koostöö kogukonnaga.***

Vallavalitsuse poolt esitatud koonddokumendis „Algandmed Raasiku valla arengukava 2035-2035 koostamiseks“ oli kaasatus lahtikirjeldatud kahes valdkonnas – kriisivalmidus ja kogukonna kaasamine ning ettevõtlus, lahti seletatud ka põhieesmärkides lk 13-14 ja valla juhtimise tekstiosas lk18. Esinemissagedus 28 korral.

 Loetavuse parandamiseks lühendati tekstilist osa, jäi lõppdokumendist pikem seletus välja. Kuna see dokument on kõigile volikogu liikmetele välja saadetud jääb panus kaasamise lahtiseletamisel volikogu liikmete kanda.

Väljavõte dokumendist:

*Kogukondade kaasamine*

*Raasiku vald rakendab oma tegvuste elluviimisel edukalt kaasamispõhimõtteid. Käesolev arengukava ja kaasav eelarve on selle praktilisteks näideteks - strateegiliste valikute ja kavandatud tegevuste aluseks on paljuski võetud vallaelanike mõtted ja arvamusavaldused. Kaasamispõhimõte on arengukava loomisel ja rakendamisel läbiv ning sellel on oluline koht Raasiku valla visiooni kujundamisel. Püsielanikke puudutavatest tegevustest ja eeldatavatest mõjudest informeeritakse avalikkust suunatult ja läbivalt igas valla valdkonnas. Meie otsused põhinevad kaalutletud hinnangutel, lähtudes eelkõige elanike heaolust ning mõistlikkuse printsiibist. Hiljutine küsitlus näitas selgelt, et kogukond soovib olla otsustusprotsessides aktiivselt kaasatud.*

*Tegevused kogukonna kaasamiseks:*

* *Regulaarsed arutelukoosolekud külades ja alevikes.*
* *Digitaalsed kaasamisplatvormid (nt valla kodulehel, tagasisidevormid, veebiküsitlused ja interaktiivne ideekogumine).*
* *Kaasava eelarve jätkusuutlik rakendamine ja selle laiem tutvustamine elanikele.*
* *Osaluskohvikud noortele ja eakatele, erinevate vanusegruppide kaasamiseks.*
* *Partnerlus kogukonnaühenduste, MTÜ-de ja seltsidega, suurendamaks kandepinda otsustustes.*
* *Pilootprojektid kaasava planeerimise katsetamiseks (nt avaliku ruumi arendusprojektides).*
* *Kogukonnakaardistused ja osalusanalüüsid, et mõista erinevate elanike rühmade huve ja vajadusi.*
* *Elanike tunnustamine aktiivse osaluse eest (nt “Kogukonna kaasaja” aunimetus või tunnustusüritused).*

Järgnesid valdkonna vajaduste kirjeldused ja tegevuskavad tabel.

Esitame eelnõu „ Raasiku valla arengukava 2025-2035“ koos lisadega 1-3 vastu võtmiseks.

Koostaja: Marju Maalt